Michael Grundt Spang

Michael Grundt Spang (født 14. juni 1931 i Mandal, død 13. november 2003) var en norsk forfatter og journalist. Spang arbeidet for Dagbladet og Verdens Gang. Han var særlig kjent som kriminaljournalist, krimforfatter og samfunnsdebattant. I sine mange bøker og artikler uttrykte han en gjennomgående konservativ og systemtro holdning til norsk rettspleie og kriminalomsorg. Boken Torgersen-saken var et tilsvar til Jens Bjørneboes Tilfellet Torgersen, hvor Bjørneboe argumenterte for at den drapsdømte Fredrik Fasting Torgersen hadde blitt offer for justismord.

Spangs roman Operasjon V for vanvidd ble filmatisert i 1970. Sammen med Kjell Syversen vant han i 1981 Nordvisjonens konkurranse om beste manuskript for TV-krim. Dramaet  ble i 1984 filmatisert av NRK som SK 917 har nettopp landet. I 1985 ble romanen Spionen dramatisert som hørespillserie av Arild Feldborg og sendt på NRK Radio.

Michael Grundt Spang var yngre bror til jagerflyveren Helner Grundt Spang.

Bibliografi 
 Den ukjente morder – sakprosa (1965)
 En morder går løs – kriminalroman (1966)
 Operasjon V for vanvidd – kriminalroman (1968)
 Malkersaken – kriminalroman (1969) (sammen med Arild Feldborg)
 Justismordet – kriminalroman (1972)
 Torgersensaken – sakprosa (1973)
 Aksjon Ullersmo – kriminalroman (1975)
 Du står ved stupet – kriminalroman (1980)
 Spionen – kriminalroman (1982)
 Spionen som lengtet hjem – kriminalroman (1985)
 Treholtsaken: Hva skjedde? – sakprosa (1986)

Priser 
 Rivertonprisen 1985, for Spionen som lengtet hjem

Referanser 

Journalister i VG
Journalister i Dagbladet
Norske romanforfattere
Norske krimforfattere
Norske sakprosaforfattere
Vinnere av Rivertonprisen
Personer fra Mandal kommune